ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
24 พ.ย. 2558

แนวโน้มภาคบ่าย: ผันผวนในกรอบ
ตลาดหุ้นไทยเช้านี้แกว่งผันผวนในแดนบวกเล็กน้อย ขณะตลาดรอปัจจัยหนุนใหม่ โดยน่าติดตามตัวเลข GDP สหรัฐในคืนวันนี้
มองช่วงนี้ตลาดน่าจับตาไปที่ปัจจัยภายนอกมากกว่า โดยเฉพาะตัวเลขเศรษฐกิจสำคัญๆก่อนการประชุมเฟดในวันที่ 15-16 ธ.ค. ขณะสำหรับปัจจัยภายในช่วงที่เหลือของปีน่าจะเป็นประเด็นการประมูลรถไฟรางคู่จิระ-ขอนแก่น ในวันที่ 8 ธ.ค. และการประมูลคลื่นความถี่ 900 MHz ในวันที่ 15 ธ.ค.
ยังมองแรงหนุนจากกองทุน LTF/RMF น่าจะเข้ามามากในช่วงเดือนหน้า และจะเป็นลักษณะการทยอยซื้อเมื่ออ่อนตัว ทั้งนี้จากสถิติพบว่าในเดือนธ.ค. มักซื้อสุทธิเฉลี่ยประมาณ 1.5 หมื่นล้านบาท 
มอง SET บ่ายนี้ ผันผวนในกรอบ ขณะวอลุ่มการซื้อขายยังเบาบาง มองกรอบบ่ายนี้ที่ 1,382-1,400 จุด
กลยุทธ์ระยะสั้นรอจังหวะทยอยซื้อเมื่ออ่อนตัวบริเวณแนวรับ โดยยังคงพอร์ตหุ้นไม่เกิน 60% แนะนำหุ้นเด่นที่ได้รับประโยชน์จากโครงสร้างพื้นฐาน เราชอบ CK   
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,395.95 จุด เปลี่ยนแปลง +1.73 จุด มูลค่าการซื้อขาย 13,740 ล้านบาท
คาดบ่ายยังไม่น่าจะมีอะไรเปลี่ยนแปลงจากช่วงเช้ามากนัก เพราะเครื่องมือยังคงให้ทิศทางไม่ชัดเจน และบรรยากาศการซื้อขายที่เงียบเหงา แต่จากการยกตัวในกรอบ Uptrend ได้ จึงให้แนวโน้มทรงตัวอิงทางบวกเล็กน้อยบริเวณ 1,394-1,405 จุด
 
KBANK/170.50
ความเห็น  Modi. Sto. ซึ่ง Oversold เริ่มส่งสัญญาณซื้อ แท่งเทียนก็ยก Low ได้ตลอด 3 วัน คาดได้เวลารีบาวด์ “เก็งกำไร” แนวรับ 169.50 บาท แนวต้าน 174.00 บาท Cut loss 168.50 บาท
CPR/8.05
ความเห็น  ราคาที่โค้งขึ้นมาแม้ยังติด EMA-25 วัน แต่จากแรงซื้อและสัญญาณบวกจากเครื่องมือ ดูแล้วมีโอกาสผ่านไปได้ “เก็งกำไร” แนวรับ 8.00 บาท แนวต้าน 8.50 บาท  Cut loss 7.85 บาท
KIAT/0.86
ความเห็น  รีบาวด์ได้จาก lowเดิมที่ 0.81 บาท  พร้อมแรงซื้อเข้า และ Modi. Sto. ขยับออกจากเขต Oversold แนวโน้มฟื้นตัว “เก็งกำไร”แนวรับ 0.84 บาท แนวต้าน 0.90 บาท Cut loss 0.82 บาท
 
ตลาดอนุพันธ์
กลยุทธ์  
S50Z15/889.30
Long เปิดได้ตอนเช้าที่ 889 จุด รอทำกำไร 895 จุด ตัดขาดทุนหากหลุด 886 จุด
 
BLANDZ15/1.56
Long ที่เปิดไว้ 1.56 บาท รอทำกำไร 1.61 บาท ตัดขาดทุนหากหลุด 1.52 บาท
 
GFZ15/18,310
Short ที่เปิดไว้ 18,360 บาท รอทำกำไร 18,200 บาท ตัดขาดทุนเหนือ 18,420 บาท
 
BRZ15/1,622
Short ตอนเช้ายังไม่ได้ รอเปิดอีกครั้งที่ 1,640 บาท เป้าหมายทำกำไร 1,610 บาท ตัดขาดทุนเหนือ 1,655 บาท
 
USDZ15/35.86
Long เปิดได้ตอนเช้าที่ 35.88 บาท รอทำกำไร 35.95 บาท ตัดขาดทุนหากหลุด 35.85 บาท
 
อนุพันธ์เด่นเชิงเทคนิค 
S50Z15 / ราคาปิด 889.30 จุด เปลี่ยนแปลง -2.70 จุด
กราฟ 10 นาที ย่อตัวลงมา โดยที่เครื่องมือ MACD ให้สัญญาณลบใต้เส้น Zero Line เล็กน้อย มองเป็นการอ่อนตัวในกรอบแนวโน้มที่เป็น Sideways รับ 886, 881 จุด ต้าน 893, 896 จุด 